આ ઘટના પછી ભાજપના ધારાસભ્ય હર્ષ સંઘવી આક્રમક થયા હતા અને તેઓ ભાજપના અન્ય ધારાસભ્યો સાથે કોંગ્રેસના ધારાસભ્ય તરફ દોેડી ગયા હતા અને ધારાસભ્યો વચ્ચે છૂટા હાથની મારામારી થઈ હતી. વાત વણસી હોવાનો ખ્યાલ આવતાં નાયબ મુખ્યમંત્રી નીતિન પટેલ, ભૂપેન્દ્રસિંહ ચૂડાસમા, મુખ્ય દંડક પંકજ દેસાઇ, જ્યારે કોંગ્રેસના નેતાઓ પરેશ ધાનાણી, શૈલેશ પરમાર વગેરે ધમાલ અટકાવવા દોડી ગયા હતા અને પોતાના ધારાસભ્યોનો ઉશ્કેરાટ શાંત પાડવાનો પ્રયાસ કર્યો હતો. વિધાનસભામાં મારામારીની વાત વાયુવેગે સંકુલમાં ફેલાઈ ગઈ હતી.